ગીર એકમાત્ર એવું જંગલ છે જ્યાં સિંહ કે વન્ય પ્રાણી બીમાર પડે તો તે માટેની ખાસ હોસ્પિટલ, તબીબો તૈનાત કરવામાં આવ્યા છે. અદ્યતન સાધનોથી સજ્જ વન્ય પ્રાણી હોસ્પિટલ, અનુભવી વેટરનિટી ડોક્ટર્સ, સ્ટાફ, દવાઓ, સારવાર કેન્દ્રો ઊભા કરવામાં આવ્યા છે. ઇજાગ્રસ્ત વન્ય પ્રાણીઓની સારવાર માટે પણ અલગ ત્રણ જગ્યાએ સારવાર કેન્દ્રો ઊભા કરાયા છે. તંદુરસ્ત પ્રાણીઓને ફરીથી જંગલમાં છોડી દેવાય છે. આગ લાગે તો ઝડપથી જાણ થાય તે માટે વોચ ટાવરોની તથા પર્યાવરણની જાળવણીને ધ્યાને લઈને પાણીના પોઈન્ટ માટે સૌર ઊર્જા, પવનચક્કીની પણ વ્યવસ્થા છે.